****

|  |
| --- |
| **Διαγωνισμός για τη Μίσθωση Υπηρεσιών για τη Γραμμή** **1410 και την Υπηρεσία Συμβουλευτικής μέσω διαδικτύου****Αριθμός Διαγωνισμού: 2/2016****Προϋπολογισμός Σύμβασης: €86.000** |

**ΛΕΥΚΩΣΙΑ, ΙΑΝΟΥΑΡΙΟΣ 2016**

**Πίνακας Περιεχομένων**

[ΜΕΡΟΣ Α: ΑΝΤΙΚΕΙΜΕΝΟ ΚΑΙ ΟΡΟΙ ΔΙΕΝΕΡΓΕΙΑΣ ΤΟΥ ΔΙΑΓΩΝΙΣΜΟΥ 4](#_Toc384292479)

[1. ΕΙΣΑΓΩΓΗ 4](#_Toc384292480)

[2. ΣΤΟΙΧΕΙΑ ΠΡΟΣΚΛΗΣΗΣ 4](#_Toc384292481)

[3. ΠΕΡΙΓΡΑΦΗ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ 5](#_Toc384292482)

[3.1 Αντικείμενο 5](#_Toc384292483)

[3.2 Ευθύνες και υποχρεώσεις αναδόχων (Υπηρεσίες/Παραδοτέα):](#_Toc384292484) 5

[3.3 Ώρες παροχής υπηρεσιών :.](#_Toc384292485) 6

[3.4 Τόπος εκτέλεσης του Αντικειμένου της Σύμβασης 6](#_Toc384292486)

[3.5 Έναρξη και Διάρκεια Εκτέλεσης 6](#_Toc384292487)

[4. ΠΡΟΫΠΟΛΟΓΙΣΜΟΣ ΔΑΠΑΝΗΣ 6](#_Toc384292488)

[4.1 Προϋπολογισμός Δαπάνης της Σύμβασης:](#_Toc384292489) 7

[4.2 Αμοιβή 7](#_Toc384292490)

 4.3 Δικαιούμενοι Συμμετοχής …………………………………………………………………….8

 4.4 Παροχή διευκρινήσεων επί των εγγράφων ………………………………………………… 8

[5. ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ](#_Toc384292496) 9

[5.1 Απαιτούμενα Προσόντα](#_Toc384292497) 9

[6. ΣΥΝΤΑΞΗ ΚΑΙ ΥΠΟΒΟΛΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ 10](#_Toc384292498)

[6.1 Χρόνος και Τόπος Υποβολής 10](#_Toc384292499)

 [6.2 Τρόπος Σύνταξης και Υποβολής 11](#_Toc384292503)

 6.3 Περιεχόμενα Προσφοράς 11

7. ΔΙΑΔΙΚΑΣΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ 12

7.1 [Αποσφράγιση Προσφορών 12](#_Toc384292505)

[7.2 Έλεγχος Προϋποθέσεων Συμμετοχής 12](#_Toc384292506)

[8.](#_Toc384292507) ΑΞΙΟΛΟΓΗΣΗ ΤΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ 12

[9. ΟΛΟΚΛΗΡΩΣΗ ΔΙΑΓΩΝΙΣΜΟΥ](#_Toc384292508) 14

[9.1 Ανάθεση Σύμβασης](#_Toc384292509) 14

[9.2 Γνωστοποίηση Αποτελεσμάτων Διαγωνισμού](#_Toc384292510) 14

[9.3 Ακύρωση διαγωνισμού](#_Toc384292511) 14

[9.4 Κατάρτιση και Υπογραφή Συμφωνίας](#_Toc384292512) 15

ΠΑΡΑΡΤΗΜΑ 16

[ΜΕΡΟΣ B: ΣΥΜΦΩΝΙΑ 17](#_Toc384292513)

[ΑΡΘΡΟ 1: ΔΟΜΗ ΤΗΣ ΣΥΜΒΑΣΗΣ 17](#_Toc384292514)

[ΑΡΘΡΟ 2: ΑΝΤΙΚΕΙΜΕΝΟ 17](#_Toc384292515)

[ΑΡΘΡΟ 3: ΕΝΑΡΞΗ ΚΑΙ ΔΙΑΡΚΕΙΑ ΕΚΤΕΛΕΣΗΣ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ 18](#_Toc384292516)

[ΑΡΘΡΟ 4: ΕΞΟΥΣΙΟΔΟΤΗΜΕΝΟΙ ΑΝΤΙΠΡΟΣΩΠΟΙ - ΕΙΔΟΠΟΙΗΣΕΙΣ 18](#_Toc384292518)

[ΑΡΘΡΟ 5: ΕΚΧΩΡΗΣΗ 18](#_Toc384292519)

[ΑΡΘΡΟ 7: ΕΙΔΙΚΕΣ ΥΠΟΧΡΕΩΣΕΙΣ ΤΗΣ ΑΝΑΘΕΤΟΥΣΑΣ ΑΡΧΗΣ 18](#_Toc384292521)

[ΑΡΘΡΟ 8: ΕΙΔΙΚΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ – ΤΗΡΗΣΗ ΕΜΠΙΣΤΕΥΤΙΚΟΤΗΤΑΣ 19](#_Toc384292522)

[ΑΡΘΡΟ 9: ΚΥΡΙΟΤΗΤΑ 19](#_Toc384292524)

[ΑΡΘΡΟ 10: ΑΜΟΙΒΗ ΤΟΥ ΑΝΑΔΟΧΟΥ 19](#_Toc384292526)

[ΑΡΘΡΟ 11: ΤΡΟΠΟΣ ΠΛΗΡΩΜΗΣ](#_Toc384292527) 19

[ΑΡΘΡΟ 12: ΠΑΡΑΚΟΛΟΥΘΗΣΗ ΚΑΙ ΕΛΕΓΧΟΣ ΕΚΤΕΛΕΣΗΣ ΤΗΣ ΣΥΜΒΑΣΗΣ 20](#_Toc384292529)

[ΑΡΘΡΟ 15: ΤΕΡΜΑΤΙΣΜΟΣ ΤΗΣ ΣΥΜΒΑΣΗΣ – ΔΙΑΚΑΝΟΝΙΣΜΟΣ ΔΙΑΦΟΡΩΝ 20](#_Toc384292531)

[ΑΡΘΡΟ 16: ΕΦΑΡΜΟΣΤΕΟ ΔΙΚΑΙΟ 21](#_Toc384292533)

[ΑΡΘΡΟ 17: ΤΡΟΠΟΠΟΙΗΣΕΙΣ 21](#_Toc384292535)

# ΜΕΡΟΣ Α: ΑΝΤΙΚΕΙΜΕΝΟ ΚΑΙ ΟΡΟΙ ΔΙΕΝΕΡΓΕΙΑΣ ΤΟΥ ΔΙΑΓΩΝΙΣΜΟΥ

# ΕΙΣΑΓΩΓΗ

Ο Οργανισμός Νεολαίας Κύπρου ανακοινώνει τη δημιουργία Μητρώου Επαγγελματιών, για την παροχή υπηρεσιών για την Τηλεφωνική και Διαδικτυακή Γραμμή 1410, για περίοδο 24 μηνών.

# ΣΤΟΙΧΕΙΑ ΠΡΟΣΚΛΗΣΗΣ

1. Αντικείμενο της Πρόσκλησης είναι η παροχή Υπηρεσιών/Παραδοτέων στα πλαίσια της Συμβουλευτικής, Στήριξης και Ενημέρωσης για διάφορα ψυχοκοινωνικά θέματα προς τους νέους και το κοινωνικό τους περιβάλλον, μέσω της τηλεφωνικής Γραμμής 1410 και του διαδικτύου. Οι υπηρεσίες αφορούν επίσης στην κινητοποίηση και παραπομπήσε κατάλληλες συμβουλευτικές, ψυχολογικές, ψυχιατρικές και ψυχοκοινωνικές υπηρεσίες μέσω ηλεκτρονικού καταλόγου υπηρεσιών.

2. Ο αριθμός αναδόχων με τους οποίους θα υπογραφεί Σύμβαση **είναι 3 (τρεις).** Σύμβαση δύναται να υπογραφεί με φυσικά πρόσωπα, μία Σύμβαση με κάθε φυσικό πρόσωπο. Η επιλογή των Αναδόχων θα γίνει μέσα από τη δημιουργία σχετικού Μητρώου.

3.Αναθέτουσα Αρχή της Σύμβασης είναι ο Οργανισμός Νεολαίας Κύπρου που εδρεύει στη **Λευκωσία στη Λεωφόρο Αθαλάσσης 104, 2024.** Αρμόδιο πρόσωπο για την παρούσα πρόσκληση εκ μέρους της αναθέτουσας αρχής είναι ο Λειτουργός Νεολαίας Στέλιος Παπαπέτρου.

4. Για ερωτήματα που ενδεχομένως προκύψουν σχετικά με τον παρόντα διαγωνισμό, οι ενδιαφερόμενοι μπορούν να απευθύνουν τα ερωτήματά τους στον **Οργανισμό Νεολαίας** στην ηλεκτρονική διεύθυνση **spapapetrou@onek.org.cy** ή με τηλεομοιοτυπία στον αριθμό **22402700** με την ένδειξη **Διαγωνισμός Α/Α 24/2015 Μίσθωση Υπηρεσιών για «τη Γραμμή Στήριξης, Συμβουλευτικής και Ενημέρωσης 1410 και την Υπηρεσία Συμβουλευτικής μέσω διαδικτύου».** Ερωτήματα θα γίνονται αποδεκτά μέχρι τις 21 Ιανουαρίου.

5. Ο παρών διαγωνισμός διενεργείται βάσει του άρθρου 84(1)(γ) του περί συντονισμού των διαδικασιών σύναψης δημοσίων συμβάσεων έργων, προμηθειών και υπηρεσιών Νόμου του 2006 {Ν. 12(Ι)/2006}. Λαμβάνοντας υπόψη ότι η εν λόγω διαδικασία αφορά στην παροχή εξειδικευμένων υπηρεσιών οι οποίες εμπίπτουν στο ΠΑΡΑΡΤΗΜΑ ΙΙ του μέρους Β του Περί Συντονισμού των Διαδικασιών Σύναψης Δημοσίων Συμβάσεων Προμηθειών, Έργων και Υπηρεσιών του Νόμου 12(Ι)2006. Βάση και της σχετικής εγκυκλίου ΓΛ / ΑΑΔΣ 24 ΣΤ ημερομηνίας 08/03/2006, η εξασφάλιση των εν λόγω εξειδικευμένων υπηρεσιών δεν μπορεί να γίνει με την εφαρμογή της συνήθους διαδικασίας σύναψης συμβάσεων και έτσι χρειάζεται η εφαρμογή εξειδικευμένης διαδικασίας. Ως εκ τούτου και βάσει των προνοιών της πιο πάνω αναφερομένης εγκυκλίου, ο ΟΝΕΚ ως Αναθέτουσα Αρχή, καθορίζει τη διαδικασία που θα ακολουθήσει «για τη σύναψη συμβάσεων όταν πρόκειται για τις υπηρεσίες του μέρους Β του παραρτήματος ΙΙ του Νόμου, βάσει των αρχών της χρηστής διοίκησης και της καλύτερης διαχείρισης των πόρων».

# ΠΕΡΙΓΡΑΦΗ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ

## Αντικείμενο

Η Υπηρεσία 1410 απευθύνεται στον γενικό πληθυσμό, δίνοντας όμως ιδιαίτερη έμφαση στους εφήβους και τα νεαρά άτομα. Τη γραμμή μπορούν να καλέσουν έφηβοι και άτομα που έχουν άμεση σχέση με έφηβους και νεαρά άτομα (π.χ. γονείς, συγγενείς, καθηγητές, κα) τους οποίους απασχολούν θέματα όπως:

* Η χρήση νόμιμων και παράνομων εξαρτησιογόνων ουσιών
* Οι συγκρούσεις με γονείς, καθηγητές, συμμαθητές/συνομήλικους
* Οι στενές σχέσεις με συνομήλικους του ιδίου και του αντίθετου φύλου
* Η σεξουαλική ταυτότητα και ο σεξουαλικός προσανατολισμός
* Οι σεξουαλικές σχέσεις στην εφηβεία
* Η σχολική επίδοση/αποτυχία και σχολική εγκατάλειψη
* Η εφηβική παραβατικότητα
* Η άσκηση βίας στο σπίτι και στο σχολικό περιβάλλον
* Ο σχολικός εκφοβισμός
* Η εγκυμοσύνη κατά την εφηβεία
* Άλλα προβλήματα συμπεριφοράς και θέματα ψυχικής υγείας (π.χ. κατάθλιψη, άγχος)
* Άλλες προκλήσεις της εφηβικής ηλικίας

Τη Γραμμή μπορούν επίσης να καλέσουν όσοι επιθυμούν να συζητήσουν και να πάρουν υπεύθυνες απαντήσεις για διάφορα ψυχοκοινωνικά ζητήματα που αφορούν στην καθημερινότητα τους, αλλά και για πιο σύνθετα και εξειδικευμένα θέματα όπως χρήση νόμιμων και παράνομων ουσιών εξάρτησης, οικογενειακά θέματα και σχέσεις, γονικός ρόλος θέματα κοινωνικού αποκλεισμού, απομόνωσης, ρατσισμού, και διαφορετικότητας, θέματα που αφορούν την ανεργία, τη κατάθλιψη, το άγχος κ.α. Το 1410 παρέχει υπηρεσίες στήριξης και κινητοποίησης, ενημέρωσης, διαχείρισης κρίσης και παραπομπής.

Περισσότερες πληροφορίες μπορείτε να δείτε στην ιστοσελίδα:

**www.onek.org.cy**

**3.2 Παραδοτέα:**

1. Παροχή πληροφόρησης και στήριξης τόσο μέσω της Γραμμή 1410 όσο και μέσω της Συμβουλευτικής μέσω Διαδικτύου (e-mail, internet).
2. Αξιολόγηση αιτημάτων των ατόμων που αποτείνονται στην Υπηρεσία και παραπομπή σε σχετικές αρμόδιες υπηρεσίες και φορείς και άλλα προγράμματα του ΟΝΕΚ.
3. Καταγραφή περιστατικών μέσα από την τήρηση εμπιστευτικού αρχείου στατιστικών δεδομένων
4. Ετοιμασία εξαμηνιαίας και ετήσιας αναλυτικής έκθεσης στατιστικών δεδομένων.
5. Συμμετοχή στις δραστηριότητες του ‘Δικτύου Τηλεφωνικών Γραμμών Συμβουλευτικής’.
6. Ατομικές και ομαδικές συντονιστικές συναντήσεις με τον αρμόδιο λειτουργό και την Υπεύθυνη του Τομέα Πρόληψης και Συμβουλευτικών Υπηρεσιών για τον έλεγχο της ποιότητας των παραδοτέων, όπως αυτά καθορίζονται από την Σύμβαση.
7. Ομαδικές συντονιστικές συναντήσεις με τις Υπηρεσίες Εκπαιδευτικής Ψυχολογίας του Υπουργείου Παιδείας και Πολιτισμού οι οποίες θα πραγματοποιούνται στο ΥΠΠ.

## Ώρες παροχής Υπηρεσιών

Αναμένεται ότι οι ανάδοχοι θα παρέχουν υπηρεσίες και παραδοτέα για το σύνολο των 2860 ωρών έκαστος για τη διάρκεια της διετούς Σύμβαση. Διευκρινίζεται ότι η γραμμή 1410 παραμένει κλειστεί στις δημόσιες αργίες. Διευκρινίζεται επίσης ότι οι ώρες αυτές θα κατανέμονται μηνιαίως ισότιμα βάσει προγραμματισμών και χρονοδιαγραμμάτων που θα ετοιμάζονται από τον έκαστο ανάδοχο. Οι Υπηρεσίες θα παρέχονται κατά τη διάρκεια της βδομάδας ως εξής:

**Καθημερινές:**

**2 βάρδιες ως ακολούθως:**

**Α ΒΑΡΔΙΑ**: 10:00 – 17:00

**Β ΒΑΡΔΙΑ**: 17:00 - 23:00

**Σαββατοκύριακα:**

**1 βάρδια ως ακολούθως:**

**Α ΒΑΡΔΙΑ**: 15:00- 23:00

Οι ώρες παροχής Υπηρεσιών δύναται να αυξηθούν μέχρι και 350 ετησίως για κάθε ανάδοχο, αναλόγως των αναγκών της Υπηρεσίας, και αν αυτό κριθεί ως απαραίτητο από την Αναθέτουσα Αρχή.

Οι ακριβείς ώρες παροχής υπηρεσιών θα καθορίζονται κάθε φόρα με μηνιαίους προγραμματισμούς και κατόπιν συμφωνίας μεταξύ των επιτυχόντων αναδόχων, βάσει των αρχικών χρονοδιαγραμμάτων για τη διάρκεια της Σύμβασης που ορίζονται ως μέρος αυτής στα σχετικά έγγραφα.

## Τόπος εκτέλεσης του Αντικειμένου της Σύμβασης

Τόπος εκτέλεσης του Αντικειμένου της Σύμβασης είναι τα γραφεία του Οργανισμού Νεολαίας Κύπρου.

## Έναρξη και Διάρκεια Εκτέλεσης

Η διάρκεια εκτέλεσης του Αντικειμένου της Σύμβασης ορίζεται σε χρονικό διάστημα **24 μηνών** από την ημερομηνία υπογραφής της Σύμβασης **με δικαίωμα προαίρεσης και ανανέωσης ίσο με το 25% της συνολικής αξίας της σύμβασης.**

1. **ΠΡΟΫΠΟΛΟΓΙΣΜΟΣ ΔΑΠΑΝΗΣ**

## Προϋπολογισμός Δαπάνης της Σύμβασης

## Ο προϋπολογισμός δαπάνης της Σύμβασης για τη συνολική διάρκεια εκτέλεσης του Αντικειμένου της Σύμβασης ανέρχεται σε €86 000 (δεν συμπεριλαμβάνεται το δικαίωμα προαίρεσης).

## Αμοιβή

###

### 4.2.1 Το ύψος της αμοιβής καθορίζεται στο ποσό των 10 ευρώ ανά ώρα (υπηρεσίας/παραδοτέου σύμφωνα με το παραπάνω ΑΡΘΡΟ 3.2:Ευθύνες και Υποχρεώσεις). Κάθε μήνα θα αναμένεται από την Αναθέτουσα Αρχή, η υποβολή προγραμματισμών.

### 4.2.2 Η αμοιβή καταβάλλεται για παρεχόμενες υπηρεσίες και παραδοτέα μόνον. Υπάρχει η σχετική πρόνοια στον Προϋπολογισμό του Οργανισμού Νεολαίας Κύπρου, για το έτος 2015, 2016 ΚΑΙ 2017 ο οποίος αναμένεται να εγκριθεί σε εύλογο χρονικό διάστημα.

**4.2.3** Σε περίπτωση που ο ανάδοχος κληθεί να προσφέρει αριθμό επιπρόσθετων ωρών, εκτός της χρονικής διάρκειας της σύμβασης, η αμοιβή καθορίζεται στα €10.00 (δέκα ευρώ) για κάθε επιπλέον ώρα. Το συνολικό ποσό του δικαιώματος προαίρεσης δε θα υπερβαίνει το 25% της συνολικής αξίας της σύμβασης και τους έξι μήνες διάρκειας. Διευκρινίζεται ότι το δικαίωμα προαίρεσης δύναται να αξιοποιηθεί μόνο κατόπιν έγκρισης του Διοικητικού Συμβουλίου και εφ’ όσων υπάρχουν οι διαθέσιμοι πόροι στον προϋπολογισμό του ΟΝΕΚ.

# 4.2.4 Ο Ανάδοχος της Σύμβασης θα καταβάλλει φόρο εισοδήματος καθώς και την εκ του Νόμου αναγκαία συνεισφορά στα Ταμεία Κοινωνικών Ασφαλίσεων και/ή οποιαδήποτε άλλη εκ του Νόμου έκαστου αναγκαία συνεισφορά σε οποιαδήποτε άλλα Ταμεία και/ή Συμβούλια και/ή Συνδέσμους, Φ.Π.Α., προσωπικά ως *αυτοτελώς εργαζόμενο άτομο*.

# 4.2.5 Ο Ανάδοχος της Σύμβασης δεν θα υπάγεται σε οποιουσδήποτε όρους υπηρεσίας του Οργανισμού Νεολαίας Κύπρου.

# 4.2.6 Ο  Ανάδοχος της Σύμβασης θα αμείβεται μόνο αν υποβάλλει φορολογικό τιμολόγιο το οποίο συνάδει με την Περί Φόρου Προστιθέμενης Αξίας Νόμους και Κανονισμούς.

## Δικαιούμενοι Συμμετοχής

1. Στο διαγωνισμό δικαιούνται να λάβουν μέρος μόνο **φυσικά πρόσωπα** τα οποία είναι εγκατεστημένα νόμιμα και μόνιμα στην Κύπρο. Τα πρόσωπα αυτά θα πρέπει:

 α. Να μην έχουν καταδικαστεί οριστικά για συμμετοχή σε εγκληματική οργάνωση (όπως αυτή ορίζεται στο άρθ.2§1 της κοινής δράσης 98/773/ΔΕΥ του Συμβουλίου), για δωροδοκία (όπως αυτή ορίζεται στο άρθρο 3 της από 26-5-97 πράξης του Συμβουλίου και στο άρθρο 3§1 της κοινής δράσης 98/742/ΔΕΥ του Συμβουλίου), απάτη (κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων) ή για νομιμοποίηση εσόδων από παράνομες δραστηριότητες (όπως ορίζεται στο άρθρο 1 της οδηγίας 91/308/ΕΟΚ του Συμβουλίου για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, όπως τροποποιήθηκε από την Οδηγία 2001/97/ΕΚ του Ευρωπαϊκού Κοινοβουλίου και του Συμβουλίου).

β. Να μην τελούν υπό πτώχευση, εκκαθάριση, παύση δραστηριοτήτων, αναγκαστική διαχείριση, ή πτωχευτικό συμβιβασμό, ή οποιαδήποτε ανάλογη κατάσταση που προκύπτει από παρόμοια διαδικασία προβλεπόμενη από τις νομοθετικές ή κανονιστικές πράξεις.

γ. Να μην έχει κινηθεί εναντίον τους διαδικασία κήρυξης σε πτώχευση, εκκαθάρισης, αναγκαστικής διαχείρισης, πτωχευτικού συμβιβασμού, ή παρόμοια διαδικασία προβλεπόμενη από τις εθνικές νομοθετικές ή κανονιστικές πράξεις.

δ. Να μην έχουν καταδικαστεί για αδίκημα σχετικό με την επαγγελματική τους διαγωγή, βάσει αποφάσεως η οποία έχει ισχύ δεδικασμένου.

ε. Να μην έχουν διαπράξει σοβαρό επαγγελματικό παράπτωμα, το οποίο αποδεδειγμένως διαπιστώθηκε με οποιοδήποτε μέσο από την Αναθέτουσα Αρχή.

στ. Να έχουν διευθετημένες τις υποχρεώσεις τους σε σχέση με την καταβολή των εισφορών κοινωνικής ασφάλισης και την πληρωμή των φόρων και τελών κατά την ημερομηνία τελευταίας προθεσμίας υποβολής των προσφορών, σύμφωνα με τη νομοθεσία που ισχύει στην Κυπριακή Δημοκρατία.

ζ. Να έχουν παράσχει τις πληροφορίες που απαιτούνται για την τεκμηρίωση των ανωτέρω και δεν έχουν προβεί σε σοβαρές ψευδείς δηλώσεις κατά την παροχή των πληροφοριών αυτών (βλ. Έντυπο 2 – Δήλωση Πιστοποίησης Προσωπικής Κατάστασης).

Κάθε υποψήφιος θα πρέπει να είναι σε θέση να προσκομίσει τα σχετικά αποδεικτικά για τα πιο πάνω κριτήρια, και να συμπληρώσει τα σχετικά Έντυπα στο Παράρτημα των Εγγράφων.

2. Οι **μόνιμοι, έκτακτοι ή συμβασιούχοι υπάλληλοι του Δημόσιου και του ευρύτερου Δημόσιου Τομέα** δεν δύνανται να λάβουν μέρος στο Διαγωνισμό. Επίσης, **δεν έχουν δικαίωμα συμμετοχής** στο Διαγωνισμό Ανάδοχοι, οι οποίοι στο παρελθόν δεν διεκπεραίωσαν με επιτυχία τις Συμβάσεις τους με τον Οργανισμό ή υφιστάμενοι Ανάδοχοι σε άλλα προγράμματα/υπηρεσίες του Οργανισμού.

# 4.4 Παροχή διευκρινήσεων επί των εγγράφων

Η **Αναθέτουσα Αρχή** δύναται να προβαίνει σε μικρού εύρους προσθήκες, διορθώσεις ή τροποποιήσεις επί των ορών των εγγράφων του Διαγωνισμού, τις οποίες δεσμεύεται να αποστέλλει ηλεκτρονικά σε όλους τους ενδιαφερόμενους, εντός 5 ημερών πριν την ημερομηνία λήξης του Διαγωνισμού. Τυχόν διευκρινιστικές ερωτήσεις, εισηγήσεις, σχόλια ή/και άλλες παρατηρήσεις, δύναται να **υποβάλλονται από τους Ενδιαφερόμενους** εντός των πρώτων 2 βδομάδων της ημερομηνίας έναρξης του Διαγωνισμού.

Ο Οργανισμός Νεολαίας Κύπρου θα αγοράσει από τους ενδιαφερόμενους υπηρεσίες, με **κριτήριο τη σειρά κατάταξής τους σε κατάλογους που θα δημιουργηθούν**.

# ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ

## 5.1 Τεχνικές και επαγγελματικές Ικανότητες

Για τη συμμετοχή τους στο Διαγωνισμό, οι Ενδιαφερόμενοι πρέπει να πληρούν υποχρεωτικά τις παρακάτω προϋποθέσεις που αφορούν στις τεχνικές και επαγγελματικές τους ικανότητες/δεξιότητας:

* Να είναι κάτοχοι Πανεπιστημιακού Διπλώματος ή Τίτλου ή Ισότιμου Προσόντος στην Ψυχολογία.
* Να είναι εγγεγραμμένοι στο Μητρώο Πτυχιούχων Ψυχολόγων Κύπρου
* Να διαθέτουν τουλάχιστον **δύο (2) χρόνια** ειδική εργασιακή εμπειρία, σχετική με τα καθήκοντα της μίσθωσης. Ο όρος εργασιακή εμπειρία αναφέρεται σε αμειβόμενη εργασία πλήρους ωραρίου (38 ωρών / εβδομάδα). Σε περίπτωση μερικής απασχόλησης, θα υπολογίζεται κατ’ αναλογία (π.χ. για εργασία 19 ωρών η απαιτούμενη πείρα είναι 4 χρόνια κοκ). **Δεν αναγνωρίζεται ως εργασιακή πείρα η εθελοντική εργασία.** Η εργασιακή πείρα θα πρέπει να τεκμηριώνεται από σχετικές βεβαιώσεις από τον εργοδότη (οι οποίες θα πρέπει να περιγράφουν τα καθήκοντα αναλυτικά) **και** από έντυπα ασφαλιστέων αποδοχών από την Υπηρεσία Κοινωνικών Ασφαλίσεων. Σε περίπτωση αυτοτελώς εργαζομένων, η εργασιακή εμπειρία θα πρέπει να τεκμηριώνεται από τα έντυπα ασφαλιστέων αποδοχών από την Υπηρεσία Κοινωνικών Ασφαλίσεων και προσωπική δήλωση του υποψηφίου. Η εργασιακή εμπειρία θα πρέπει να έχει αποκτηθεί **μετά** την απόκτηση του Πανεπιστημιακού Διπλώματος.
* Να είναι πολύ καλοί γνώστες της **Ελληνικής** και πολύ καλός γνώστης της **Αγγλικής** γλώσσας. Σημειώνεται ότι στη Γραμμή ενδέχεται να καλέσει και αγγλόφωνο κοινό. Τα κριτήρια αξιολόγησης της γλώσσας εφαρμόζονται σύμφωνα με τις απαιτήσεις του εγγράφου Αποδεκτά Τεκμήρια Γλωσσών που δημοσιεύεται στην ιστοσελίδα της Επιτροπής Εκπαιδευτικής Υπηρεσίας.

Για όλες τις πιο πάνω προϋποθέσεις, οι υποψήφιοι θα πρέπει να υποβάλουν τα σχετικά αποδεικτικά, όπως περιγράφονται στο παρακάτω άρθρο.

# ΣΥΝΤΑΞΗ ΚΑΙ ΥΠΟΒΟΛΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

## 6.1 Χρόνος και Τόπος Υποβολής

1. Οι Προσφέροντες πρέπει να υποβάλουν τις αιτήσεις τους το αργότερο μέχρι την **Παρασκευή 29 Ιανουαρίου** **2016** και ώρα **12:00 (μεσημέρι).**
2. Οι αιτήσεις υποβάλλονται μόνον απευθείας στο κιβώτιο προσφορών της Αναθέτουσας Αρχής στα κεντρικά γραφεία του ΟΝΕΚ στη διεύθυνση **Λεωφόρος Αθαλάσσης 104, 2024, Λευκωσία, στον 4ο όροφο.**
3. Δεν λαμβάνονται υπόψη και θεωρούνται εκπρόθεσμες, αιτήσεις που υποβλήθηκαν στο κιβώτιο προσφορών μετά την καθορισμένη ημερομηνία ή/ και ώρα.
4. Αιτήσεις που υποβάλλονται με οποιοδήποτε άλλο τρόπο, εκτός της απευθείας κατάθεσης στο κιβώτιο προσφορών στα κεντρικά γραφεία του ΟΝΕΚ, δεν θα γίνονται αποδεκτές. Η κατάθεση στο κιβώτιο προσφορών γίνεται με προσωπική ευθύνη του υποψηφίου αναδόχου.

## 6.2 Τρόπος Σύνταξης και Υποβολής

## Οι αιτήσεις προκειμένου να γίνουν αποδεκτές πρέπει να έχουν συνταχθεί στην ελληνική Γλώσσα και σύμφωνα με τα αναφερόμενα στις παρακάτω παραγράφους.

###  Εξωτερικά στο φάκελο κάθε αίτησης πρέπει να αναγράφονται ευκρινώς:

Το **ΘΕΜΑ: «**ΑΙΤΗΣΗ ΓΙΑ ΕΓΓΡΑΦΗ ΣΤΟ ΜΗΤΡΩΟ ΣΥΜΒΟΥΛΩΝ ΓΙΑ ΤΗΝ ΓΡΑΜΜΗ 1410 ΚΑΙ ΤΗ ΣΥΜΒΟΥΛΕΥΤΙΚΗ ΜΕΣΩ ΔΙΑΔΙΚΤΥΟΥ» με κεφαλαία γράμματα.

* Ο πλήρης τίτλος της Αναθέτουσας Αρχής.
* Ο αριθμός του διαγωνισμού.
* Η ημερομηνία λήξης της προθεσμίας υποβολής προσφορών.
* Τα στοιχεία του αιτητή.

Οι αιτήσεις δεν πρέπει να φέρουν παράτυπες διορθώσεις (σβησίματα, διαγραφές, προσθήκες κλπ.). Αν υπάρχουν διορθώσεις, προσθήκες κλπ., θα πρέπει να είναι μονογραμμένες από τον αιτητή ή τον νόμιμο εκπρόσωπό του.

## 6.3 Περιεχόμενα Προσφοράς

1. Μέσα στο φάκελο τοποθετούνται όλα τα σχετικά στοιχεία ως εξής:
* Πρότυπο βιογραφικό σημείωμα (Έντυπο 1) – αποδεκτό μόνο στην ελληνική γλώσσα.
* Δήλωση Πιστοποίησης Προσωπικής Κατάστασης (Έντυπο 2)
* Αντίγραφο απολυτηρίου αναγνωρισμένης Σχολής Μέσης Εκπαίδευσης. Σε περίπτωση μη ελληνόφωνου σχολείου, θα πρέπει να υποβληθεί άλλο σχετικό αποδεικτικό που να πιστοποιεί την πολύ καλή γνώση της ελληνικής γλώσσας, σύμφωνα με τα αποδεκτά από την Επιτροπή Δημόσιας Υπηρεσίας τεκμήρια.
* Βεβαιώσεις για τα ακαδημαϊκά προσόντα
* Βεβαίωση εγγραφής στο Μητρώο Πτυχιούχων Ψυχολόγων Κύπρου.
* Βεβαιώσεις ξένων γλωσσών
* Βεβαιώσεις επαγγελματικής εμπειρίας οι οποίες αναφέρουν τις λεπτομέρειες απασχόλησης (π.χ. ρόλος, καθήκοντα, διάρκεια απασχόλησης, ώρες εργασίας μερική/ πλήρη). Ο όρος εργασιακή εμπειρία αναφέρεται σε αμειβόμενη εργασία πλήρους ωραρίου (38 ωρών / εβδομάδα). Σε περίπτωση μερικής απασχόλησης, θα υπολογίζεται κατ’ αναλογία (π.χ. για εργασία 19 ωρών τη βδομάδα αυτή θα υπολογίζεται κατά 50% δηλ.12 μήνες μερικής απασχόλησης θα ισούται/ υπολογίζεται με 6 μήνες εμπειρίας). Οι βεβαιώσεις πρέπει να υποβληθούν στην ελληνική γλώσσα.

* Όλες οι βεβαιώσεις επαγγελματικής εμπειρίας πρέπει να συνοδεύονται από έντυπα ασφαλιστέων αποδοχών από την Υπηρεσία Κοινωνικών Ασφαλίσεων. Σε περίπτωση αυτοτελώς εργαζομένων, η εργασιακή εμπειρία θα πρέπει να τεκμηριώνεται από τα έντυπα ασφαλιστέων αποδοχών από την Υπηρεσία Κοινωνικών Ασφαλίσεων και προσωπική δήλωση του υποψηφίου.
* Βεβαιώσεις για οποιοδήποτε άλλο προσόν το οποίο αναφέρεται στον Άρθρο 9 παρακάτω.
1. Οποιοσδήποτε άλλος τρόπος σύνταξης της προσφοράς δεν είναι αποδεκτός και η

προσφορά, σε τέτοια περίπτωση, θα απορρίπτεται ως απαράδεκτη.

1. Αιτήσεις οι οποίες δεν είναι πλήρως συμπληρωμένες θα απορρίπτονται.
2. Σε περίπτωση που δεν υποβάλλονται δικαιολογητικά / αποδεικτικά σύμφωνα με τον τρόπο που περιγράφεται, δεν θα δίνεται βαθμολόγηση για το αντίστοιχο προσόν.

#  ΔΙΑΔΙΚΑΣΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ

## 7.1 Αποσφράγιση Προσφορών

1. Η αποσφράγιση των προσφορών που έχουν έγκαιρα υποβληθεί στο κιβώτιο προσφορών, γίνεται από εξουσιοδοτημένα πρόσωπα, κατά το δυνατόν σύντομα μετά την εκπνοή της προθεσμίας υποβολής προσφορών.
2. Με την έναρξη της διαδικασίας αποσφραγίζεται ο φάκελος
3. Οι προσφορές αριθμούνται και καταχωρούνται σε ειδικό έντυπο.

## 7.2 Έλεγχος Προϋποθέσεων Συμμετοχής

1. Μετά την αποσφράγιση των προσφορών, το Αρμόδιο Όργανο Αξιολόγησης ελέγχει την ορθότητα.
2. Απορρίπτονται προσφορές οι οποίες δεν πληρούν τις προϋποθέσεις συμμετοχής του Άρθρου 6 της παρούσας Πρόσκλησης.
3. Για όσες προσφορές δεν κρίθηκαν αποδεκτές κατά τη διαδικασία ελέγχου των προϋποθέσεων συμμετοχής, η αξιολόγηση δεν συνεχίζεται.

## 8. ΑΞΙΟΛΟΓΗΣΗ ΤΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

1. Οι Εκδηλώσεις Ενδιαφέροντος οι οποίες κρίθηκαν αποδεκτές κατά το στάδιο ελέγχου των προϋποθέσεων συμμετοχής, θα αξιολογηθούν από τριμελή Ειδική Επιτροπή Αξιολόγησης η οποία θα συσταθεί από την Αναθέτουσα Αρχή, τηρουμένων των αναλογιών, με βάση τους Κανονισμούς περί του Συντονισμού των Διαδικασιών Σύναψης Δημοσίων Συμβάσεων Προμηθειών, Έργων και Υπηρεσιών (Γενικοί) Κανονισμοί του 2007 (ΚΔΠ 201/2007) και τα μέλη της οποίας θα υπογράψουν σχετική δήλωση.
2. Η Επιτροπή ελέγχει την εκδήλωση ενδιαφέροντος και αξιολογεί την πρόταση του κάθε ενδιαφερομένου με βάση καθορισμένα κριτήρια που αναφέρονται στον Πίνακα 1, τα οποία θα συνυπολογίζονται για την τελική κατάταξη στο μητρώο. Οι υποψήφιοι που πληρούν τις προϋποθέσεις θα καταταγούν σε σειρά, ανάλογα με την αθροιστική βαθμολογία τους, που προκύπτει από τη δήλωση ενδιαφέροντος.
3. Ανάδοχοι της Σύμβασης ανακηρύσσονται οι ενδιαφερόμενοι με την πιο ψηλή βαθμολογία. Συγκεκριμένα, ο ΟΝΕΚ θα αγοράσει από τους ενδιαφερόμενους υπηρεσίες, με κριτήριο τη σειρά κατάταξής τους στον κατάλογο που θα δημιουργηθεί μετά από την αξιολόγηση της εκδήλωσης ενδιαφέροντος που θα υποβληθεί με βάση τα κριτήρια που φαίνονται στον πιο πάνω πίνακα και την προτίμηση που θα δηλώσουν αναφορικά με το Τμήμα στο οποίο επιθυμούν να προσφέρουν τις υπηρεσίες τους.
4. Σε περίπτωση που δύο ή περισσότεροι Ενδιαφερόμενοι, κατά το στάδιο αξιολόγησης και βαθμολόγησής της εκδήλωσης ενδιαφέροντός τους ισοβαθμούν, τότε η επιλογή του Ανάδοχου/Αναδόχων από την Αναθέτουσα Αρχή θα πραγματοποιηθεί με τη διαδικασία της κλήρωσης, στην παρουσία των Ενδιαφερόμενων.
5. Όλα τα έντυπα που υποβάλλονται θα πρέπει είτε να είναι πρωτότυπα είτε να έχουν πιστοποιηθεί από πιστοποιών υπάλληλο ή κοινοτάρχη. Όλα τα έντυπα που δε θα είναι πρωτότυπα ή δεν έχουν πιστοποιηθεί δε θα λαμβάνονται υπόψη και δε θα πιστώνονται οι ανάλογες μονάδες.

|  |  |  |
| --- | --- | --- |
| **Απαραίτητα προσόντα** | **Ναι** | **Όχι** |
| 1. Πτυχίο ή Τίτλος ή Ισότιμο Προσόν στην Ψυχολογία
 |  |  |
| 1. Βεβαίωση Εγγραφής στο Μητρώο Πτυχιούχων Ψυχολόγων Κύπρου
 |  |  |
| 1. Δύο χρόνια σχετικής εργασιακής εμπειρίας
 |  |  |
| 1. Πολύ καλή γνώση της Ελληνικής γλώσσας
 |  |  |
| 1. Πολύ καλή γνώση της Αγγλικής γλώσσας
 |  |  |
|  | **Μέγιστη βαθμολογία** | **Βαθμολογία υποψηφίου** |
| Επιπρόσθετα Προσόντα |  |  |
| Γενική εργασιακή εμπειρία στη Ψυχολογία σχετικά με την στήριξη και την συμβουλευτική (πέραν των δύο χρόνων εργασιακής εμπειρίας που απαιτούνται στην παράγραφο 6.1) * 1 – 2 χρόνια
* 2 – 4 χρόνια
* 4 + χρόνια
 |   202530 |  |
| Μεταπτυχιακός Τίτλος σπουδών στους εξής εφαρμοσμένους κλάδους της Ψυχολογίας: Κλινική, Συμβουλευτική, Εκπαιδευτική  |  20 |  |
| Εθελοντική εργασία σχετική με το αντικείμενο (Λαμβάνεται υπόψη μόνο εθελοντική εργασία που προσφέρεται σε αναγνωρισμένους φορείς / ιδρύματα / ΜΚΟ και μόνο με τις ανάλογες βεβαιώσεις οι οποίες πρέπει να φέρουν υπογραφή από αρμόδιο πρόσωπο και σφραγίδα του φορέα / ιδρύματος / οργάνωσης)* 0 – 1 χρόνια
* 1 – 2 χρόνια
 | 1015 |  |
| Ειδική εργασιακή εμπειρία σε υπηρεσίες Τηλε-συμβουλευτικής (μέσω τηλεφώνου ή/και διαδικτύου) |  |  |
| * > 1500 ώρες
* > 3000 ώρες
* >4500 ώρες
 | 253035 |  |
|  ΣΥΝΟΛΟ μέγιστης βαθμολογίας | 100 |  |

# 9. ΟΛΟΚΛΗΡΩΣΗ ΔΙΑΓΩΝΙΣΜΟΥ

## 9.1 Ανάθεση Σύμβασης

Με την επιφύλαξη του δικαιώματος του Αρμόδιου Οργάνου ή/και της Αναθέτουσας Αρχής να ακυρώσει το διαγωνισμό ή να απορρίψει οποιαδήποτε προσφορά σε οποιοδήποτε στάδιο της διαδικασίας, η Ανάθεση της Σύμβασης γίνεται στον υποψήφιο που συγκεντρώνει την υψηλότερη βαθμολογία.

Στον Υποψήφιο Ανάδοχο αποστέλλεται έγγραφη σχετική ειδοποίηση.

## 9.2 Γνωστοποίηση Αποτελεσμάτων Διαγωνισμού

Η Αναθέτουσα Αρχή ενημερώνει τους Ενδιαφερόμενους που έλαβαν μέρος στο διαγωνισμό για το αποτέλεσμα του διαγωνισμού.

## 9.3 Ακύρωση διαγωνισμού

1. Εάν για οποιοδήποτε λόγο ματαιωθεί η διαδικασία σύναψης της Σύμβασης, η Αναθέτουσα Αρχή γνωστοποιεί εγγράφως στους Ενδιαφερόμενους τους λόγους για τους οποίους αποφασίστηκε τούτο.
2. Ακύρωση μπορεί να αποφασιστεί εφόσον συντρέχουν μία ή περισσότερες από τις παρακάτω προϋποθέσεις:

α. όταν ουδεμία προσφορά έχει υποβληθεί εντός της προβλεπόμενης προθεσμίας,

β. όταν οι όροι των Εγγράφων Διαγωνισμού περιλαμβάνουν όρους ή τεχνικές προδιαγραφές στις οποίες διαπιστώνεται ότι κανένας από τους Προσφέροντες δεν μπορεί να ανταποκριθεί ή ότι οι προδιαγραφές αυτές οδηγούν κατ’ αποκλειστικότητα σε συγκεκριμένο οικονομικό φορέα,

γ. όταν οι τιμές όλων των προσφορών (όπου εφαρμόζεται για οικονομικές προσφορές) που πληρούν τους όρους και τις τεχνικές προδιαγραφές των Εγγράφων Διαγωνισμού είναι εξωπραγματικές ή φαίνονται να είναι προϊόν προ-συνεννόησης μεταξύ των Προσφερόντων, με αποτέλεσμα να καταστρατηγείται η έννοια του υγιούς ανταγωνισμού,

δ. όταν οι περιστάσεις κάτω από τις οποίες προκηρύχθηκε ο διαγωνισμός έχουν διαφοροποιηθεί σε βαθμό που το αντικείμενο του διαγωνισμού να μην είναι πλέον αναγκαίο, ή

ε. όταν συντρέχει οποιοσδήποτε άλλος σοβαρός μη προβλεπτός λόγος τον οποίο το Αρμόδιο Όργανο κρίνει δικαιολογημένο.

1. Οι Ενδιαφερόμενοι δεν διατηρούν και παραιτούνται από οποιαδήποτε αξίωση έναντι της Αναθέτουσας Αρχής από τον λόγο της ενδεχόμενης ακύρωσης, υπό την επιφύλαξη των δικαιωμάτων που ορίζονται στις παραγράφους 2.5, 2.6 και 2.7 της παρούσας Πρόσκλησης.

## 9.4 Κατάρτιση και Υπογραφή Συμφωνίας

1. Ο Προσφέρων στον οποίο έχει ανατεθεί η Σύμβαση είναι υποχρεωμένος να προσέλθει, εντός προθεσμίας 20 ημερών, για την υπογραφή της σχετικής Συμφωνίας. Αν παρέλθει η παραπάνω προθεσμία και ο Προσφέρων δεν προσέλθει για την υπογραφή της Συμφωνίας, τότε αυτός κηρύσσεται έκπτωτος από την Ανάθεση που έγινε στο όνομά του και από κάθε δικαίωμα που απορρέει από αυτή.
2. Σε τέτοια περίπτωση η Αναθέτουσα Αρχή έχει το δικαίωμα να παραπέμψει εκ νέου το θέμα στο Αρμόδιο Όργανο με στόχο την ανάθεση της Σύμβασης στον επόμενο Ενδιαφερόμενο, σύμφωνα με την κατάταξη του εδαφίου (2) της παραγράφου 9.5, που πληροί τους όρους και τις προδιαγραφές του διαγωνισμού.
3. Ο Ενδιαφερόμενος στον οποίο έχει ανατεθεί η σύμβαση είναι υποχρεωμένος να προσέλθει για την υπογραφή της Συμφωνίας προσκομίζοντας όλα τα πρωτότυπα ζητηθέντα έγγραφα, καθώς και τα έγγραφα νομιμοποίησης του προσώπου που θα υπογράψει τη Συμφωνία,
4. Με ευθύνη του κάθε επιτυχόντα, στις Συμβάσεις πρέπει να επικολληθούν χαρτόσημα ανάλογα με την αξία της Σύμβασης που υπογράφεται και όπως καθορίζονται από την αρμόδια Αρχή.
5. Κάθε επιτυχόντας, πριν την υπογραφή της Σύμβασης καλείται να εγγραφεί στο Ηλεκτρονικό Σύστημα Σύναψης Συμβάσεων (e-procurement). Πληροφορίες στη σελίδα: <https://www.eprocurement.gov.cy>

**ΜΕΡΟΣ B: ΣΥΜΦΩΝΙΑ**

Στον/στην ***<πόλη στην οποία υπογράφεται η σύμβαση>***, σήμερα την ***<ημερομηνία υπογραφής της σύμβασης>***, ημέρα ***<ημέρα>***, στην ***<διεύθυνση Αναθέτουσας Αρχής, όπου υπογράφεται η σύμβαση>***,

αφενός μεν,

Ο/Η **<επωνυμία Αναθέτουσας Αρχής>**, ο/η οποίος/α εκπροσωπείται νόμιμα από τον **<ιδιότητα-θέση νόμιμου εκπροσώπου της Αναθέτουσας Αρχής>** ο/η οποίος/α θα καλείται στο εξής «Αναθέτουσα Αρχή»,

αφ’ ετέρου,

Ο/Η **<επωνυμία Αναδόχου>**, που εδρεύει στον/ην **<πόλη>**, οδός **<οδός>** και εκπροσωπείται νόμιμα από τον/την **<ονοματεπώνυμο και πατρώνυμο νόμιμου εκπροσώπου του Αναδόχου>**, που θα καλείται στο εξής «Ανάδοχος»,

συμφωνούν τα εξής :

# ΑΡΘΡΟ 1: ΔΟΜΗ ΤΗΣ ΣΥΜΒΑΣΗΣ

1. Ρητά συμφωνείται ότι τη Σύμβαση αποτελούν, ως ενιαία και αναπόσπαστα μέρη:

α. Η παρούσα Συμφωνία

β. Τα Έγγραφα Διαγωνισμού

γ. Η από **<ημερομηνία υποβολής προσφοράς>** προσφορά του Αναδόχου και οποιαδήποτε σχετική αλληλογραφία μεταξύ της Αναθέτουσας Αρχής και του Αναδόχου.

Σε περίπτωση διαφοράς ανάμεσα στα πιο πάνω μέρη οι πρόνοιές τους θα εφαρμόζονται σύμφωνα με την πιο πάνω σειρά προτεραιότητας.

# ΑΡΘΡΟ 2: ΑΝΤΙΚΕΙΜΕΝΟ

1. Το αντικείμενο της παρούσας Σύμβασης είναι **<τίτλος διαγωνισμού>**.
2. Το Αντικείμενο της Σύμβασης που θα εκτελέσει ο Ανάδοχος είναι αυτό που περιγράφεται στην από ../../.. **<ημερομηνία υποβολής προσφοράς Αναδόχου>** προσφορά του, καθώς και στο άρθρο 3 του Μέρους Α της από ../../.. **<ημερομηνία αποστολής πρόσκλησης προς υποψηφίους προσφέροντες από την Αναθέτουσα Αρχή>** Πρόσκλησης της Αναθέτουσας Αρχής (αρ. Πρόσκλησης ............ **<αριθμός Πρόσκλησης>**).

# ΑΡΘΡΟ 3: ΕΝΑΡΞΗ ΚΑΙ ΔΙΑΡΚΕΙΑ ΕΚΤΕΛΕΣΗΣ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ

Η ημερομηνία έναρξης της εκτέλεσης του Αντικειμένου της Σύμβασης είναι η ημερομηνία υπογραφής της παρούσας και η διάρκεια εκτέλεσης είναι **24 μήνες**,με δικαίωμα προαίρεσης ίσο με το 25% της συνολικής αξίας της σύμβασης. Ως ημερομηνία λήξης της Σύμβασης ορίζεται η ………………..

#

# ΑΡΘΡΟ 4: ΕΞΟΥΣΙΟΔΟΤΗΜΕΝΟΙ ΑΝΤΙΠΡΟΣΩΠΟΙ - ΕΙΔΟΠΟΙΗΣΕΙΣ

1. Ο Ανάδοχος ορίζει ως Υπεύθυνο τον/την κύριο/κυρία **<ονοματεπώνυμο>,** ο οποίος φέρει τη συνολική ευθύνη για την εκτέλεση του Αντικειμένου της Σύμβασης**.**
2. Η Αναθέτουσα Αρχή, για σκοπούς λήψεως αποφάσεων και έκδοση οδηγιών στον Ανάδοχο και γενικά για τη διαχείριση της Σύμβασης, θα ορίσει Καθοδηγητική Ομάδα, ο διορισμός των οποίων θα κοινοποιηθεί γραπτώς στον Ανάδοχο αμέσως μετά από την υπογραφή της παρούσας Συμφωνίας.
3. Οποιαδήποτε ειδοποίηση, συγκατάθεση, έγκριση, πιστοποιητικό ή απόφαση από οποιοδήποτε πρόσωπο απαιτείται από τη σύμβαση θα γίνεται γραπτώς, εκτός εάν καθορίζεται διαφορετικά.
4. Οποιεσδήποτε προφορικές οδηγίες ή εντολές θα τίθενται σε ισχύ κατά το χρόνο μετάδοσής τους και θα επιβεβαιώνονται στη συνέχεια γραπτώς.

# ΑΡΘΡΟ 5: ΕΚΧΩΡΗΣΗ

1. Εκχώρηση είναι οποιαδήποτε συμφωνία δυνάμει της οποίας ο Ανάδοχος μεταβιβάζει τη Σύμβαση ή μέρος αυτής σε τρίτους.
2. Ο Ανάδοχος δεν μπορεί να εκχωρήσει ή να μεταβιβάσει την παρούσα Σύμβαση ή μέρος αυτής ή οποιοδήποτε δικαίωμα ή υποχρέωση ή συμφέρον του που απορρέει από αυτήν, χωρίς προηγούμενη γραπτή συγκατάθεση της Αναθέτουσας Αρχής.
3. Η έγκριση μιας εκχώρησης από την Αναθέτουσα Αρχή δεν απαλλάσσει τον Ανάδοχο από τις υποχρεώσεις του για το μέρος της Σύμβασης που έχει ήδη εκτελέσει ή το μέρος που δεν έχει εκχωρηθεί.

#

# ΑΡΘΡΟ 6: ΕΙΔΙΚΕΣ ΥΠΟΧΡΕΩΣΕΙΣ ΤΗΣ ΑΝΑΘΕΤΟΥΣΑΣ ΑΡΧΗΣ

1. Η Αναθέτουσα Αρχή θα παρέχει στον Ανάδοχο το συντομότερο δυνατόν οποιεσδήποτε αναγκαίες πληροφορίες ή/και τεκμηρίωση που έχει στη διάθεσή της, που δυνατόν να σχετίζονται με και απαιτούνται για την εκτέλεση της Σύμβασης. Τα έγγραφα αυτά θα επιστρέφονται στην Αναθέτουσα Αρχή στο τέλος της περιόδου εκτέλεσης της Σύμβασης.
2. Η Αναθέτουσα Αρχή θα συνεργάζεται με τον Ανάδοχο για την παροχή πληροφοριών που ο τελευταίος δυνατόν εύλογα να ζητά ώστε να εκτελέσει τη Σύμβαση.

# ΑΡΘΡΟ 7: ΕΙΔΙΚΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ – ΤΗΡΗΣΗ

# ΕΜΠΙΣΤΕΥΤΙΚΟΤΗΤΑΣ

1. Ο Ανάδοχος θα χειρίζεται όλα τα έγγραφα και πληροφορίες που λαμβάνει σε σχέση με τη Σύμβαση ως προσωπικά και απόρρητα και, εκτός στο μέτρο που δυνατόν να είναι απαραίτητο για σκοπούς εκτέλεσης αυτής, δεν θα δημοσιεύει ή αποκαλύπτει οποιαδήποτε στοιχεία της Σύμβασης χωρίς την προηγούμενη γραπτή συγκατάθεση της Αναθέτουσας Αρχής ή του εκ μέρους της Αναθέτουσας Αρχής Υπεύθυνου Συντονιστή. Σε περίπτωση έγερσης τυχόν διαφορών ως προς την αναγκαιότητα οποιασδήποτε δημοσίευσης ή αποκάλυψης για τους σκοπούς της Σύμβασης, η απόφαση της Αναθέτουσας Αρχής θα είναι τελεσίδικη.

#

# ΑΡΘΡΟ 8: ΚΥΡΙΟΤΗΤΑ

1. Όλα τα παραδοτέα, που συντάσσονται ή ετοιμάζονται από τον Ανάδοχο κατά την εκτέλεση της Σύμβασης, θα περιέλθουν στην αποκλειστική κυριότητα της Αναθέτουσας Αρχής. Ο Ανάδοχος, με την ολοκλήρωση της Σύμβασης, θα παραδώσει όλα αυτά τα έγγραφα και στοιχεία στην Αναθέτουσα Αρχή. Ο Ανάδοχος δύναται να κρατά αντίγραφα αυτών των εγγράφων και στοιχείων, αλλά δεν επιτρέπεται να τα χρησιμοποιεί για σκοπούς άλλους από της Σύμβασης.

#

# ΑΡΘΡΟ 9: ΑΜΟΙΒΗ ΤΟΥ ΑΝΑΔΟΧΟΥ

1. Η αμοιβή του Αναδόχου ορίζεται στο ποσό των €10 / ώρα. Η καταβολή της εν λόγω αμοιβής πραγματοποιείται από την Αναθέτουσα Αρχή με την προσκόμιση των πιο κάτω:
2. φορολογικό τιμολόγιο παροχής υπηρεσιών, που εκδίδει ο Ανάδοχος στο τέλος κάθε μήνα, στο οποίο θα αναφέρεται ο αριθμός του φορολογικού του μητρώου και τo οποίο συνάδει με την Περί Φόρου Προστιθέμενης Αξίας Νόμους και Κανονισμούς
3. μηνιαίο πρόγραμμα παροχής υπηρεσιών/παραδοτέων

Πρότυπο και για τα δύο πιο πάνω θα δοθεί στον Ανάδοχο από τον Οργανισμό.

1. Στην ως άνω αμοιβή περιλαμβάνονται και τα παντός είδους έξοδα και δαπάνες του Αναδόχου σε σχέση με την εκτέλεση της Σύμβασης που του ανατίθεται, καθώς και οι κάθε είδους κρατήσεις και κάθε άλλη επιβάρυνση, που προβλέπονται από την Κυπριακή Νομοθεσία. Η αμοιβή αφορά το σύνολο των υπηρεσιών του άρθρου 2 της παρούσας.
2. Η αναπροσαρμογή αμοιβών για το σύνολο των παρεχομένων υπηρεσιών απαγορεύεται.

# ΑΡΘΡΟ 10: ΤΡΟΠΟΣ ΠΛΗΡΩΜΗΣ

1. Με την έναρξη της Σύμβασης, ο Ανάδοχος θα γνωστοποιήσει γραπτώς στην Αναθέτουσα Αρχή τον τραπεζικό λογαριασμό στον οποίο επιθυμεί να καταβάλλονται οι πληρωμές της συμβατικής αξίας. Για τους σκοπούς της γνωστοποίησης, ή σε περίπτωση τροποποίησης του τραπεζικού λογαριασμού κατά τη διάρκεια ισχύος της Σύμβασης, ο Ανάδοχος πρέπει να χρησιμοποιήσει το έντυπο που παρατίθεται στο Προσάρτημα των Εγγράφων Διαγωνισμού. Η Αναθέτουσα Αρχή διατηρεί το δικαίωμα να αντιτεθεί στην επιλογή του Αναδόχου αναφορικά με τον τραπεζικό λογαριασμό.
2. Οι πληρωμές θα γίνονται σε ευρώ σε μηνιαία βάση, αφού ο Ανάδοχος καταθέσει τιμολόγιο, μηνιαίο πρόγραμμα και όλα τα έγγραφα που συμπλήρωσε και σχετίζονται με τις υπηρεσίες/παραδοτέα που διεκπεραίωσε για τον μήνα για τον οποίο απαιτεί αμοιβή.

#

# ΑΡΘΡΟ 11: ΠΑΡΑΚΟΛΟΥΘΗΣΗ ΚΑΙ ΕΛΕΓΧΟΣ ΕΚΤΕΛΕΣΗΣ ΤΗΣ ΣΥΜΒΑΣΗΣ

1. Η παρακολούθηση και ο έλεγχος εκτέλεσης της παρούσας καθώς και η παραλαβή του Αντικειμένου της Σύμβασης γίνεται από την Καθοδηγητική Ομάδα.
2. Στο πλαίσιο αυτό, οι αρμοδιότητές τους αφορούν

α. την έγκαιρη παροχή κατευθύνσεων στον Ανάδοχο.

β. τη συμβατική επίβλεψη, τη διατύπωση παρατηρήσεων και ενστάσεων και την παραλαβή των παραδοτέων, και την πρόταση προς τα αρμόδια όργανα για την έκδοση εντολής πληρωμής προς τον Ανάδοχο.

#

# ΑΡΘΡΟ 12: ΤΕΡΜΑΤΙΣΜΟΣ ΤΗΣ ΣΥΜΒΑΣΗΣ – ΔΙΑΚΑΝΟΝΙΣΜΟΣ ΔΙΑΦΟΡΩΝ

1. Η Αναθέτουσα Αρχή δικαιούται, με γραπτή προειδοποίηση στον Ανάδοχο, να αναστείλει μέρος ή όλες τις πληρωμές, αν ο Ανάδοχος αθετήσει οποιουσδήποτε όρους της Σύμβασης ή δεν έχει ανταποκριθεί στις υποχρεώσεις του.
2. Αν οι συνθήκες που αναφέρονται στο πιο πάνω εδάφιο συνεχιστούν για δεκατέσσερις (14) ημέρες από την ημερομηνία της προειδοποίησης, τότε η Αναθέτουσα Αρχή θα δύναται, αν το επιθυμεί, να τερματίσει τη Σύμβαση.
3. Η Αναθέτουσα Αρχή μπορεί να τερματίσει τη Σύμβαση με γραπτή προειδοποίηση προς τον Ανάδοχο τριάντα (30) ημερών.
4. Με τη λήψη γραπτής προειδοποίησης για τερματισμό της Σύμβασης, ο Ανάδοχος θα πάρει άμεσα μέτρα για τερματισμό της Σύμβασης, για σκοπούς μείωσης των συνεπαγόμενων δαπανών στο ελάχιστο.
5. Ο Ανάδοχος δύναται να τερματίσει τη Σύμβαση με γραπτή προειδοποίηση 30 ημερών, και να υποβάλει γραπτώς προς την Αναθέτουσα Αρχή τους λόγους τερματισμού και εισηγήσεις για τη διευθέτηση των εκκρεμοτήτων του (υπηρεσίες/παραδοτέα), μέχρι τον τερματισμό της Σύμβασης.
6. Με τον τερματισμό της Σύμβασης καμιά πληρωμή δεν οφείλεται στον Ανάδοχο, εκτός για υπηρεσίες που εκτελέστηκαν ικανοποιητικά πριν την ημερομηνία τερματισμού της Σύμβασης και για υπηρεσίες που συντρέχουν για τον ομαλό τερματισμό της Σύμβασης.
7. Η Αναθέτουσα Αρχή θα δικαιούται να λάβει αποζημίωση για τυχόν βλάβες που παρουσιάζονται μετά την ολοκλήρωση της σύμβασης σύμφωνα με τον νόμο που διέπει τη Σύμβαση.
8. Παρά τις διατάξεις του ως άνω εδαφίου 8, όταν η ζημιά αυτή που υπέστη το Δημόσιο, δεν υπερβαίνει ποσό όπως αυτό καθορίζεται με εγκύκλιο της Αρμόδιας Αρχής (Γενικό Λογιστήριο της Δημοκρατίας), η Αναθέτουσα αρχή δύναται, κατά την κρίση της, να μη διεκδικήσει αποζημιώσεις από τον Ανάδοχο.
9. Αρμόδια για την επίλυση οποιασδήποτε διαφοράς σχετικής με τη Σύμβαση που δυνατό να προκύψει μεταξύ των Μερών και που δεν μπορεί να διευθετηθεί, είναι τα Δικαστήρια της Κυπριακής Δημοκρατίας.

#

# ΑΡΘΡΟ 13: ΕΦΑΡΜΟΣΤΕΟ ΔΙΚΑΙΟ

1. Η παρούσα Σύμβαση διέπεται και ερμηνεύεται αποκλειστικά με βάση το Δίκαιο της Κυπριακής Δημοκρατίας και θα εμπίπτει στη δικαιοδοσία των Κυπριακών Δικαστηρίων.

#  ΑΡΘΡΟ 14: ΤΡΟΠΟΠΟΙΗΣΕΙΣ

1. Τροποποίηση ή αλλαγή της παρούσας μπορεί να γίνει μόνον εφόσον δεν θίγει ουσιωδώς τον ανταγωνισμό και πραγματοποιείται με έγγραφη συμφωνία των συμβαλλόμενων στην παρούσα μερών, η οποία θα επισυνάπτεται στην παρούσα Σύμβαση ως αναπόσπαστο μέρος αυτής.

Συνταχθείσα στην ελληνική γλώσσα σε τρία πρωτότυπα όπου δύο πρωτότυπα προορίζονται για την Αναθέτουσα Αρχή και ένα πρωτότυπο για τον Ανάδοχο και υπογραφείσα την **<ημέρα>**, **<XX/XX/2016>**.

**Εκ μέρους και για λογαριασμό της Αναθέτουσας Αρχής:**

|  |  |
| --- | --- |
| Υπογραφή: ............................................Τίτλος: ...................................................Όνομα: .................................................. | Μάρτυρες: 1. Υπογραφή: .............................................  Όνομα: ..................................................2. Υπογραφή: .............................................  Όνομα: ................................................. |

**Εκ μέρους και για λογαριασμό του Αναδόχου:**

|  |  |
| --- | --- |
| Υπογραφή: .............................................Τίτλος: ..................................................Όνομα: .................................................. | Μάρτυρες: 1. Υπογραφή: .............................................Όνομα: ..................................................2. Υπογραφή: ............................................. Όνομα: ................................................. |

«χαρτόσημα»

**ΕΝΤΥΠΟ 1**

**ΥΠΟΔΕΙΓΜΑ ΒΙΟΓΡΑΦΙΚΟΥ ΣΗΜΕΙΩΜΑΤΟΣ**

|  |  |
| --- | --- |
|  |  |
| 1. **Επίθετο:**
 |  |
| 1. **Όνομα:**
 |  |
| 1. **Ημερομηνία γέννησης:**
 |  |
| 1. **Υπηκοότητα:**
 |  |

1. **Εκπαίδευση:**

|  |  |  |
| --- | --- | --- |
| **Όνομα Σχολής / Πανεπιστημίου** | **Περίοδος Φοίτησης** | **Πτυχίο / Δίπλωμα που αποκτήθηκε** |
| **Από** | **Μέχρι** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

1. **Γλώσσες:** Αναφέρετε ικανότητα σε κλίμακα από 1 έως 5 (1 = άριστα, 5 = ελάχιστα)

|  |  |  |  |  |
| --- | --- | --- | --- | --- |
| **Γλώσσα** | Ανάγνωση | Γραφή | Ομιλία | Πιστοποιητικό που αποκτήθηκε (π.χ. GCE) |
|  |  |  |  |  |
|  |  |  |  |  |
|  |  |  |  |  |

1. **Άλλες ικανότητες:** (π.χ. γνώση Η/Υ κλπ.) …………………………………………

……………………………………………………………………………………………

……………………………………………………………………………………………

1. **Επαγγελματική εμπειρία:**

|  |  |  |  |
| --- | --- | --- | --- |
| **Επιχείρηση / Οργανισμός** | **Περίοδος** | **Θέση** | **Περιγραφή Καθηκόντων \*** |
| **Από****(Μήνας/Έτος)** | **Μέχρι****(Μήνας/Έτος)** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

*\* Να δοθεί αναλυτική περιγραφή των καθηκόντων κατά τρόπο που να φαίνεται η συνάφεια με τις ζητούμενες υπηρεσίες, ο βαθμός εμπλοκής και ευθύνης.*

1. **Άλλα σχετικά στοιχεία / πληροφορίες:**

.........................................................................................................................................................................................................................................................................................................................................................................................................................................................................................................................................................................................................................................

**Υπογραφή Ημερομηνία**

………………………………… ……………………………

**Σημείωση 1:** Η Αναθέτουσα Αρχή διατηρεί το δικαίωμα σε οποιοδήποτε στάδιο της διαδικασίας να ελέγξει την ορθότητα των στοιχείων του Βιογραφικού Σημειώματος. Προς το σκοπό αυτό, ο Προσφέρων οφείλει, εάν του ζητηθεί, να υποβάλει τα κατά περίπτωση απαιτούμενα στοιχεία τεκμηρίωσης.

**Σημείωση 2:** Η Αναθέτουσα Αρχή, μετά την κατακύρωση του Διαγωνισμού και πριν την υπογραφή της Σύμβασης, θα ζητήσει από τον Ανάδοχο να προσκομίσει και τα **ΠΡΩΤΟΤΥΠΑ** δικαιολογητικά, για σκοπούς επαλήθευσης της εγκυρότητάς τους.

**ΕΝΤΥΠΟ 2**

**υποδειγμα δηλωσησ πιστοποιησησ προσωπικησ καταστασησ**

Προς: Οργανισμό Νεολαίας Κύπρου

Θέμα: **Διαγωνισμός για τη Μίσθωση Υπηρεσιών για τη Γραμμή Στήριξης, Συμβουλευτικής και Ενημέρωσης 1410 και την Υπηρεσία Συμβουλευτικής μέσω διαδικτύου**

|  |  |
| --- | --- |
| Αρ. Διαγωνισμού:  | Α/Α 02/2016 |
| Τελευταία προθεσμία υποβολής προσφορών: | 29/01/2016 |

Υπευθύνως δηλώνω ότι:

α. Δεν έχω καταδικαστεί οριστικά με απόφαση κυπριακού ή αλλοδαπού δικαστηρίου για συμμετοχή σε εγκληματική οργάνωση (όπως αυτή ορίζεται στο άρθ.2§1 της κοινής δράσης 98/773/ΔΕΥ του Συμβουλίου), για δωροδοκία (όπως αυτή ορίζεται στο άρθρο 3 της από 26-5-97 πράξης του Συμβουλίου και στο άρθρο 3§1 της κοινής δράσης 98/742/ΔΕΥ του Συμβουλίου), για απάτη (κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων) ή για νομιμοποίηση εσόδων από παράνομες δραστηριότητες (όπως ορίζεται στο άρθρο 1 της οδηγίας 91/308/ΕΟΚ του Συμβουλίου, της 10/6/1991 για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, όπως τροποποιήθηκε από την Οδηγία 2001/97/ΕΚ του Ευρωπαϊκού Κοινοβουλίου και του Συμβουλίου),

β. Δεν έχω καταδικαστεί για αδίκημα σχετικό με την επαγγελματική μου διαγωγή, βάσει αποφάσεως η οποία έχει ισχύ δεδικασμένου,

γ. Δεν έχω διαπράξει σοβαρό επαγγελματικό παράπτωμα,

δ. Έχω εκπληρώσει τις υποχρεώσεις μου όσον αφορά την καταβολή των εισφορών κοινωνικής ασφάλισης και την πληρωμή φόρων και τελών σύμφωνα με τη νομοθεσία που ισχύει στη Κυπριακή Δημοκρατία / στη χώρα όπου είμαι εγκατεστημένος δηλαδή την .................... ***<να διαγραφεί ότι δεν ισχύει>***, κατά την ημερομηνία τελευταίας προθεσμίας υποβολής των προσφορών,

Όποια παράγραφος δεν ισχύει να διαγραφεί και στο χώρο που ακολουθεί να δοθούν διευκρινίσεις.

..............................................................................................................................................................................................................................................................................

|  |  |
| --- | --- |
| Υπογραφή: |  |
| Όνομα προσφέροντος: |  |
| Αρ. Δελτίου Ταυτότητας/Διαβατηρίου υπογράφοντος: |  |

Χώρα εγκατάστασης: ..................Διεύθυνση:.................................................................

......................................................................................................Ταχ.Κιβ.....................

Τηλέφωνο επικοινωνίας ............................... E-mail: .....................................................